Oplægget fra børne- og familieudvalget smkal både i byråd og til høring i skolebestyrelserne

Fem ud af de 19 skoler i Mariagerfjord Kommune bliver lukket - hvis der i den sidste ende kan opnås politisk enighed. Foreløbigt er det et enigt børne-og familieudvalg, der efter syv timers møde har valgt at indstille følgende skoler til lukning: Astrup Skole Hvilsom Skole, Rostrup Skole, Søbakkeskolen i Handest og skolen i Øster Hurup, der er en afdeling af Havbakkeskolen. - Det er klart, at det ikke har været en nem beslutning. Resultatet af lang tids skoledebat er, at vi vælger at lukke de skoler, der har det mindste elevgrundlag, siger udvalgsformand, Venstres Jørgen Pontoppidan. Pasning i landsbyerne Det er landsbyskoler, der lukkedes. Derfor indstiller udvalget, at dagtilbud, altså børnepasning bevares i de byer, der mister deres skole. Indstillingen skal to gange i byrådet i sommer, hvorefter der er høriing - det vil sige, at de enkelte skolebestyrelser har mulighed for at forholde sig til indstillingen. I givet fald lukker de fem skoler ved bebyndelsen af skoleåret 2009/10.